**ΟΡΟΙ ΣΥΜΜΕΤΟΧΗΣ ΣΤΗΝ ΕΚΘΕΣΗ**

**με θέμα Ή ΕΛΙΑ ΚΑΙ ΤΑ ΠΡΟΪΟΝΤΑ ΤΗΣ’**

Δικαίωμα συμμετοχής έχουν ερασιτέχνες και επαγγελματίες φωτογράφοι της Π.Ε. Χανίων. Κάθε φωτογράφος μπορεί να συμμετάσχει με 1 έως 2 φωτογραφίες.
Οι φωτογραφίες πρέπει να έχουν σαν θέμα την ΕΛΙΑ και τα προϊόντα της (τοπίο, φυτό-μνημειακά δέντρα, προϊόντα, κλπ).
Η αποστολή των φωτογραφιών πρέπει γίνει σε ψηφιακή μορφή αρχείων JPG στον dkissamou@gmail.com του Δήμου Κισσάμου.
Οι διαστάσεις των φωτογραφιών 45 x 30 στα 300 dpi.
Δεν επιτρέπεται να αποσταλούν φωτογραφίες που κατέβηκαν από το διαδίκτυο ή ανήκουν σε τρίτους.
Θα γίνεται έλεγχος και αυτόματος αποκλεισμός του συμμετέχοντα .

Τα ονόματα των αρχείων πρέπει να έχουν την μορφή:
Επίθετο-Όνομα-01.jpg, Επίθετο-Όνομα-02.jpg,
Κάθε συμμετέχοντας θα πρέπει μαζί με την/τις φωτογραφία-ες του να αποστείλει και τα στοιχεία επικοινωνίας του:
Τηλέφωνο (σταθερό ή κινητό) και E-mail.
Τελευταία ημέρα αποστολής ορίζεται η 30η Οκτωβρίου 2024.
Οι φωτογραφίες που θα πληρούν τις προϋποθέσεις, θα εκτυπωθούν και θα παρουσιαστούν σε έκθεση.
Όλα τα έργα που θα συμμετέχουν στην έκθεση αποτελούν ιδιοκτησία των δημιουργών.

Ο Δήμος Κισσάμου διατηρεί το δικαίωμα να φωτογραφίσει, να καταχωρήσει, να μεταδώσει ή δημοσιεύσει στο διαδίκτυο ή άλλο ενημερωτικό έντυπο τα έργα, με σκοπό την καταγραφή, την έρευνα ή τη δημοσιοποίηση της έκθεσης, πάντα με αναφορά στο δημιουργό του εκάστου έργου.
Τα έργα θα είναι στην κυριότητα του δήμου και δεν έχει το δικαίωμα πώλησης, ανατύπωσης, αναδημοσίευσης ή άλλης ενέργειας με σκοπό το οικονομικό όφελος χωρίς την άδεια του δημιουργού (Ν 2121/1993).

Ο Δήμος Κισσάμου θα χειριστεί με τον καλύτερο δυνατό τρόπο και ασφάλεια κάθε έργο και δεν αναλαμβάνει την ευθύνη σε περίπτωση απώλειας ή ζημιάς λόγω αναπόφευκτων ατυχημάτων, όπως μια φυσική καταστροφή.
Η συμμετοχή στην εκθεση σημαίνει πλήρη και ανεπιφύλακτη αποδοχή όλων των παραπάνω αναγραφόμενων όρων.